Sellega, et imre DuplicatePokeris PN Cup turniiri ära võitis, sai meie peres nii mõnigi asi selgemaks. Kõigepealt see, et oktoobris reisime Austraaliasse  !  Olin siiani huupi igasuguseid satelliite igale poole live-turniiridele mänginud. Kuna aga vanem poeg läheb kooli ja seega pole võimalik enam ehk nii tihti mööda  ilma reisida, siis sai selgeks, et novembris toimuvale CPC-le me enam üritama ei hakkagi. Kuigi sellest on kahju, sest oleme kaks aastat järjest St. Kittsil käinud ja see saar ning Sunpokeri poolt asja korraldavad inimesed on meile üsna südamelähedasteks saanud.  Edasi on pinge maas - reis tuleb nagunii - püüan vaid isiklikku piletit PN Cupile ja mängin Pokerpro turniire, igasugused muud sügisesed ahvatlused jäägu teistele.  Täna keskpäeval avastasin, et PokerPro seeria finaali jaoks pole mul 12000  punkti sugugi täis veel! Kuskilt ei suutnud leida, et kas nende jahtimiseks oli ka mingi tähtaeg või võib koguda kuni turniiri alguseni. Otsustasin, et igaks juhuks mängin turniirini jänud kahe päevaga punktid siiski läbi ja seetõttu veetsin õhtu/öö Pacificus: tegin paar multikat ja hunniku singleid. Päeva tulemuseks sain rahaliselt +103$, mis isegi mu kuu taas positiivseks tõstis. Hea niigi!  Alanud päevaks jäi mängida veel vähemalt 10 turniiri ja ma pole kuigi kindel, kas need enam arvessegi lähevad.  Oh mind tuulepead küll, et ma seda varem ei avastanud! Õnneks mulle hetkel singlid meeldivad, võin neid ka niisama mängida, aga kui finaalist kõrvale peaksin jääma, siis see on küll puhtalt oma lollus ja ma saan enda peale väga vihaseks!